ይሁን እንጂ አሁን ባለው ህብረተሰብ ውስጥ ለስነ – ምግባር ቦታን የማይሰጥና ጥቅምን ብቻ የ ሚስቀድም ህብረሰተብ መፈጠር መጀመሩ አሌ የሚባል አይደለም ። ለዚህም በርካታ ምክንያቶች ያሉ ሲሆን ፣ በአንድ በኩል የራሱ የህብረተሰቡ ንቃት መጨመር ፣ እንዲሁም ከዚህ ቀደም በርካቶች መጥተው ሌሎችን በቀላሉ በማሳሳት ወይንም በማታለል ጉዳትን አድርሰውን የራሳቸውን ጥቅም አስከብረው ሲሄዱ ህብረተሰቡ በመመልከቱ የዛን ጉዳትም ገፈት ቀማሽ በመሆኑ ምንክያት ፣ ቀድሞ በቀላሉ ይወሰዱ የነበሩ ጉዳዪች አሁን ለየት ያለ ትኩረትን የሚሹ ሆነዋል ። ሌላው ደግሞ አሁን ያለው ህብረተሰን እንደ ቀድሞው ሳይሆን ፍላጎቱም ሆነ አኗኗሩ ከቀድሞው ህብረተሰቦች ለየትና ወጣ ያለ መሆኑ ነው ። አሁን ያለው ህብረተሰብ ስለ ገንዘብ ፣ ስለ ጥቅሞቹና መብቶቹ እንዲሁም ስለመሳሰሉት ጉዳዮች ያለው ግንዛቤ ጨምሯል ። ይህ በአንድ በኩል ጥሩ ሲሆን ንቃቱ መጨመሩ ፣ በሌላ በኩል ደግሞ አግባብ ባልሆነ መንገድ ሲተረጎምና ስራ ላይ ሲውል ይታያል ። ይበልጥ ተገልሎ መኖር የጀመረ ማህበረሰብም እየተፈጠረ ሲሆን ይህም ለብቻው የመኖርና ከሌሎች ጋር ያለመቀላቀል ልማድ እንዲሁ ከቀድሞው ማህበረሰቦች እንዲለይ ያደርገዋል ።
